มัสยิดมุสทาฟา พาชา

มัสยิดมุสทาฟา พาชา (มาซิโดเนีย: Мустафа-пашина џамија; แอลเบเนีย: Xhamia e Mustafa Pashës; ตุรกี: Mustafa Paşa Camii) เป็นมัสยิดสมัยออตโตมันในบาซาร์เก่าของสกอเปีย ประเทศมาซิโดเนียเหนือ ประวัติ โครงสร้างนี้ตั้งอยู่บนที่ราบสูงเหนือบาซาร์เก่าที่สร้างขึ้นใน ค.ศ. 1492 โดยโชบัน มุสทาฟา พาชา ซึ่งต่อมาได้เป็นวิเซียร์ในราชสำนักของสุลต่านเซลิมที่ 1 (ค.ศ. 1512-1520) มัสยิดแห่งนี้ยังคงสภาพเดิมเป็นส่วนใหญ่ และไม่มีการต่อเติมใด ๆ ตลอดหลายปีที่ผ่านมา ร่างของอูมี ลูกสาวของมุสทาฟา พาชา ถูกฝังไว้ในทือร์เบ (สุสาน) ข้างมัสยิด มัสยิดแห่งนี้มีสวนกุหลาบ มัสยิดต้องดำเนินการบูรณะบางส่วนเนื่องจากเกิดแผ่นดินไหวใน ค.ศ. 1963 การปรับปรุงมัสยิดเป็นเวลา 5 ปี โดยได้รับเงินทุนจากรัฐบาลตุรกี และเสร็จสิ้นในเดือนสิงหาคม ค.ศ. 2011 สถาปัตยกรรม มัสยิดแห่งนี้สร้างขึ้นโดยใช้รูปแบบสถาปัตยกรรมคอนสแตนติโนเปิล โดมมีเส้นผ่านศูนย์กลาง 16.3 เมตร หออะษานสูง 47 เมตร แผ่นหินอ่อนเหนือประตูหน้ามีข้อความภาษาอาหรับ ภาพ อ้างอิง